OpenLLM-France/wikimedia huggingface dataset:
# Riuet de Coma-ruga

El riuet de Coma-ruga és una surgència d'aigua termal a la platja de Coma-ruga al municipi d'el Vendrell, Tarragona.
L'aigua del riuet de Coma-ruga ve d'una surgència entre les roques calcàries del massís de Bonastre. Aquesta aigua circula en profunditat per les falles que delimiten la fosa tectònica del Penedès. Quan arriba a Coma-ruga sorgeix espontàniament a la superfície a una temperatura constant durant tot l'any entre 18º i 21º. Actualment, tota la zona està urbanitzada. Antigament, però, aquest aflorament formava diversos estanys d'aigües termals tèbies; per això, aquest lloc s'anomenava calders. L'aigua té una alta concentració de sals clorurades sòdiques i una important presència de sulfats, calci i magnesi. Al segle XIX es descobrí que l'aigua d'aquesta deu tenia propietats medicinals. Arran d'aquest descobriment, en la década del 1920-30 s'hi construí un luxós balneari que significà l'inici de la urbanització del nucli de Coma-ruga. Actualment, l'aigua arriba fins a una font ornamental, per on entra a l'estany i d'aquí, canalitzada sota un edifici, fins al riuet que desemboca a la platja.

## L'estany

L'estany de Coma-ruga és un estany natural reformat. El fons està revestit de lloses artificials que estan recobertes de vegetació espontània, com algues i plantes fanerògames. Hi ha molts peixos que no són objecte de pesca. Hi destaquen les espècies més comunes com ara carpes, llisses, anguiles i crustacis molt petits.

## Propietats terapèutiques

L'alta concentració de sals clorurades sòdiques que presenta aquesta aigua no la fan apta per a l'ús alimentari, però sí per a l'ús terapèutic extern. Fou declarada aigua mineromedicinal per la Reial Acadèmia de Medicina i Cirurgia de Barcelona l'any 1892. El Dr. August Pi Sunyer va determinar l'any 1919 que, per les seves propietats, caldria catalogar-la com a aigua termal clorurada alcalina, bromurada i gairebé isotònica.
Externament, està indicada en forma de banys per a tota classe de dolors articulars, ossis i reumàtics, i també en els processos inflamatoris, lumbàlgics i ciàtics. També facilita el guariment de patologies cutànies (psoriasi, èczemes, cicatrització de ferides, etc.), alhora que tonifica i relaxa el sistema nerviós.

## Referències

* ↑ «Mapa topogràfic, base 1:5.000». Institut Cartogràfic i Geològic de Catalunya, 2024. [Consulta: 26 febrer 2024].
* 1 2 3 «Estany i riuet de Coma-ruga». Oficina de Turisme del Vendrell, 2024. [Consulta: 9 març 2024].
* ↑ «L'Estany i el Riuet de platja de Coma-ruga». totnens.cat, 2024. [Consulta: 9 març 2024].
# Émile Sacré

Émile Sacré va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà una medalla d'or en la segona cursa de la categoria de 0 a ½ tona del programa de vela. En la primera de les curses d'aquesta categoria hagué d'abandonar, mentre en la classe oberta fou quart.

## Referències

* 1 2 «Émile Sacré Olympic Results». sports-reference.com. Arxivat de l'original el 17 d'abril 2020. [Consulta: 30 setembre 2015].
# William Merz

William Merz (Red Bud, Estats Units 1878 - Overland 1946) fou un gimnasta i atleta nord-americà, que guanyà cinc medalles en els Jocs Olímpics d'Estiu de 1904.

## Biografia

Va néixer el 25 d'abril de 1878 a la ciutat de Red Bud, població situada a l'estat d'Illinois.
Va morir el 17 de març de 1946 a la seva residència d'Overland, població situada a l'estat de Missouri.

## Carrera esportiva

Va participar, als 26 anys, en els Jocs Olímpics d'Estiu de 1904 realitzats a Saint Louis (Estats Units), on va aconseguir guanyar la medalla de plata en la prova gimnàstica d'anelles i la medalla de bronze en les proves de combinada, salt sobre cavall i cavall amb arcs, i fou quart en la prova per equips, desè en el concurs complet i vint-i-quatrè en la prova de triatló gimnàstica. Així mateix també participà en la prova de triatló atlètica, on aconseguí guanyar una nova medalla de bronze.
# Carl Goßler

Carl Heinrich Goßler (Hamburg, 17 d'abril de 1885 – algun indret indeterminat de França, 9 de setembre de 1914) va ser un remer alemany que va competir cavall del segle xix i el segle xx. El 1900 va prendre part en els Jocs Olímpics de París, on guanyà una medalla d'or en la prova de quatre amb timoner com a timoner de l'equip Germania Ruder Club, Hamburg.
Era germà dels també ramers olímpics Oskar Goßler i Gustav Goßler. Morí al camp de batalla durant la Primera Guerra Mundial.

## Referències

* 1 2 «Carl Heinrich Goßler Olympic Results». sports-reference.com. Arxivat de l'original el 18 de desembre 2012. [Consulta: 19 setembre 2015].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 19 setembre 2015].
# Hegetoterins

Els hegetoterins (Hegetotheriinae) són una subfamília extinta de mamífers notoungulats de la família dels hegetotèrids que visqueren a Sud-amèrica des de l'Oligocè superior fins al Miocè superior, fa entre 5,3 i 28,4 milions d'anys. Se n'han trobat restes fòssils a l'Argentina, Bolívia, l'Uruguai, Veneçuela i Xile. Els estudis sobre el seu monofiletisme o parafiletisme han donat resultats contradictoris; les restes cranials i dentals fan pensar que són un grup parafilètic, mentre que el material de les extremitats suggereix que podrien tenir una certa afinitat taxonòmica.

## Referències

* 1 2 Entrada «Hegetotheriinae» de la Paleobiology Database (en anglès). [Consulta: 16 novembre 2023].
* ↑ Seoane i Cerdeño, 2019, p. 1.635.
* ↑ Madden et al., 2010, «Rodent-like notoungulates (Typotheria) from Gran Barranca, Chubut Province, Argentina: phylogeny and systematics» (M. A. Reguero i F. J. Prevosti).

## Bibliografia

* Madden, R. H.; Carlini, A. A.; Vucetich, M. G.; Kay, R. F. The Paleontology of Gran Barranca: Evolution and Environmental Change Through the Middle Cenozoic of Patagonia (en anglès). Cambridge University Press, 2010. ISBN 978-0-521-87241-6.
* Seoane, F. D.; Cerdeño, E. «Systematic revision of Hegetotherium and Pachyrukhos (Hegetotheriidae, Notoungulata) and a new phylogenetic analysis of Hegetotheriidae» (en anglès). Journal of Systematic Palaeontology, 17, 19, 2019, pàg. 1.635-1.663. DOI: 10.1080/14772019.2018.1545146.
# Heteromins

Els heteromins (Heteromyinae) són una subfamília de rosegadors de la família dels heteròmids. Aquest grup conté dos gèneres vivents, amb espècies originàries del sud de Texas (Estats Units), Mèxic, Meso-amèrica i el nord de Sud-amèrica (Colòmbia, Veneçuela i l'Equador). Els seus hàbitats naturals són biomes tropicals, com ara els matollars xeròfils, les selves pluvials i les selves nebuloses de montà.

## Referències

* ↑ Entrada «Heteromyinae» de la Paleobiology Database (en anglès). [Consulta: 20 desembre 2022].
* ↑ Williamson, M. C. «Molecular Systematics of Spiny Pocket Mice (Subfamily Heteromyinae) Inferred from Mitochondrial and Nuclear Sequence Data» (PDF) (en anglès), 17-04-2009. [Consulta: 7 agost 2015].
# Pierre Gervais

Pierre Gervais va ser un regatista francès, que va competir a cavall del segle xix i el segle xx. El 1900 va prendre part en els Jocs Olímpics de París, on guanyà dues medalles del programa de vela, la d'or en la primera cursa de la categoria de 0 a ½ tona i la de bronze en la segona cursa de la mateixa categoria. També disputà la prova de classe oberta, que abandonà.

## Referències

* 1 2 «Pierre Gervais Olympic Results». sports-reference.com. Arxivat de l'original el 13 d’octubre 2012. [Consulta: 26 setembre 2015].
# Mona Dahle

Mona Dahle (Trondheim, 24 d'agost de 1970), també coneguda pel nom de casada Mona Sivertsen, és una exjugadora d'handbol noruega que va competir durant les dècades de 1980 i 1990.
El 1992 va prendre part en els Jocs Olímpics de Barcelona, on guanyà la medalla de plata en la competició d'handbol. Quatre anys més tard, als Jocs d'Atlanta, no pogué revalidar la medalla de plata i fou quarta en la classificació final del handbol. En el seu palmarès també destaca una medalla de bronze al Campionat d'Europa d'handbol de 1994. Entre 1991 i 1996 jugà un total de 114 partits i marcà 151 gols amb la selecció nacional.

## Referències

* ↑ «Mona Dahle Olympic Results». sports-reference.com. Arxivat de l'original el 7 de novembre 2012. [Consulta: 8 desembre 2019].
* ↑ «Mona Dahle» (en noruec). www.handball.no. [Consulta: 8 desembre 2019].
# John Mulcahy

John Joseph Francis Mulcahy (Nova York, 20 de juliol de 1876 – Nova York, 19 de novembre de 1942) va ser un remer estatunidenc que va competir a primers del segle xx.
El 1904 va prendre part en els Jocs Olímpics de Saint Louis, on va guanyar dues medalles del programa de rem: la d'or en la prova de doble scull i la de plata en Dos sense timoner, en ambdós casos fent parella amb William Varley. El 1894 es graduà a la Fordham University.

## Referències

* 1 2 «John Mulcahy Olympic Results». sports-reference.com. Arxivat de l'original el 14 de desembre 2012. [Consulta: 15 octubre 2015].
# Carl Green

Carl Seth Green (Flen, Södermanland, 1 de gener de 1894 – Norrköping, 1 de setembre de 1962) va ser un genet suec que va competir a començaments del segle xx.
El 1920 va prendre part en els Jocs Olímpics d'Anvers, on va disputar dues proves del programa d'hípica. En la prova de figures per equips guanyà la medalla de bronze, mentre en la de figures individual finalitzà en tretzena posició.

## Referències

* ↑ «Carl Green Olympic Results». sports-reference.com. Arxivat de l'original el 16 de desembre 2012. [Consulta: 13 setembre 2017].
# Procapreolus

Procapreolus és un gènere extint de mamífers artiodàctils de la família dels cèrvids que visqueren a Euràsia des del Miocè mitjà fins al Plistocè inferior, fa entre 1,8 i 13,8 milions d'anys. Se n'han trobat restes fòssils a França, Geòrgia, Grècia, Itàlia, el Kazakhstan, Moldàvia, Polònia, Romania, Ucraïna i la Xina. Les espècies d'aquest grup pesaven entre 25 i 50 kg. Eren parents propers, o potser fins i tot els avantpassats, dels cabirols d'avui en dia, dels quals es diferenciaven pel fet de tenir les banyes més esveltes i les dents canines superiors més llargues. El nom genèric Procapreolus significa 'anterior a Capreolus'.

## Referències

* 1 2 Entrada «Procapreolus» de la Paleobiology Database (en anglès). [Consulta: 21 novembre 2023].
* ↑ Corlatti i Zachos, 2022, «European Roe Deer Capreolus capreolus (Linnaeus, 1758)» (R. Lorenzini, J.-M. Gaillard, L. Garofalo, L. Rossi, N. Morellet, H. Verheyden, S. Lovari, A. M. Lister i S. Mattioli).

## Bibliografia

* Corlatti, L.; Zachos, F. E. Terrestrial Cetartiodactyla (en anglès). Springer Nature, 2022. ISBN 9783030244750.
# Ancilòpodes

Els ancilòpodes (Ancylopoda) són un subordre extint de mamífers herbívors perissodàctils. Tenien urpes llargues, corbes i bifurcades. Caràcters morfològics diferencien els ancilòpodes dels tapirs, rinoceronts i cavalls. Anteriorment es pensava que els ancilòpodes estaven relacionats amb el brontoteri, un altre perissodàctil extint.

## Referències

* ↑ Entrada «Ancylopoda» de la Paleobiology Database (en anglès). [Consulta: 20 desembre 2022].
# Andoni Elizondo Mendiola

Andoni Elizondo Mendiola (Sant Sebastià, Guipúscoa, 5 d'agost de 1932 - 23 de febrer de 1986) fou un futbolista i entrenador de futbol basc. Com a jugador jugava com a defensa i va realitzar tota la seva carrera professional al club de la seva ciutat natal, la Reial Societat de Futbol, amb la qual va jugar 12 temporades i 243 partits oficials, entre 1952 i 1964. Després de retirar-se com a jugador, va entrenar també la Reial Societat, intermitentment i en diverses etapes durant una dècad a. Amb ell a la banqueta, el club va estrenar-se en competicions internacionals, disputant partits de la Copa de la UEFA. També va dirigir un partit de la selecció d'Euskadi, en un amistós contra Irlanda el 1979.

## Clubs

| Club | Anys |
| Reial Societat | 1952 - 1964 |

## Palmarès
### Com a entrenador
#### Reial Societat

* Segona Divisió (1): 1966-67

## Referències

* ↑ «Edición del lunes, 24 febrero 1986, página 26 - Hemeroteca - Lavanguardia.es». [Consulta: 8 setembre 2019].
* ↑ «Elizondo, Andoni Elizondo Mendiola - Futbolista». BDFutbol. [Consulta: 8 setembre 2019].
* ↑ «Elizondo, Andoni Elizondo Mendiola - Entrenador». BDFutbol. [Consulta: 8 setembre 2019].
* ↑ País, Ediciones El «Cuarenta años después, vuelve la selección de Euskadi» (en castellà). El País [Madrid], 16-08-1979. ISSN: 1134-6582.
# Pierre Rabot

Pierre Rabot (1865 - ?) va ser un regatista francès que va competir a començaments del segle xx. El 1908 va prendre part en els Jocs Olímpics de Londres, on va guanyar la medalla de bronze en la categoria de 6 metres del programa de vela. Rabot navegà a bord del Guyoni junt a Henri Arthus i Louis Potheau.

## Referències

* ↑ «Pierre Rabot Olympic Results». sports-reference.com. Arxivat de l'original el 11 de setembre 2015. [Consulta: 10 desembre 2015].
# Muhammad Aslam

Muhammad Aslam (anglès: Sardar Mohammad Aslam) (Faisalabad, 1910 - valor desconegut) va ser un jugador d'hoquei sobre herba indi que va competir durant la dècada de 1930.
El 1932 va prendre part en els Jocs Olímpics de Los Angeles, on va guanyar la medalla d'or com a membre de l'equip indi en la competició d'hoquei sobre herba.

## Referències

* ↑ «Sardar Mohammad Aslam Olympic Results». sports-reference.com. Arxivat de l'original el 17 de desembre 2012. [Consulta: 17 juliol 2018].
# Leo O'Connell

Leo Anthony O'Connell (Saint Louis, Missouri, 31 d'agost de 1883 - Saint Louis, 15 d'agost de 1934) va ser un futbolista estatunidenc que va competir a primers del segle xx. El 1904 va prendre part en els Jocs Olímpics de Saint Louis, on guanyà la medalla de bronze en la competició de futbol com a membre del St. Rose Parish.

## Referències

* ↑ «Leo O'Connell Olympic Results». sports-reference.com. Arxivat de l'original el 14 de desembre 2012. [Consulta: 9 octubre 2015].
# Baguateri

El baguateri (Baguatherium jaureguii) és una espècie extinta de mamífer piroteri de la família dels pirotèrids que visqué a Sud-amèrica durant l'Oligocè inferior, fa entre 28,4 i 33,9 milions d'anys. Se n'han trobat restes fòssils al Perú. Es tracta de l'única espècie del gènere Baguatherium. És el piroteri anterior al Deseadà més conegut. El nom genèric Baguatherium significa 'bèstia de Bagua', mentre que el nom específic jaureguii fou triat en honor d'Ángel Jauregui, exdirector de l'Institut Regional de Cultura de Bagua.

## Referències

* 1 2 Entrada «Baguatherium jaureguii» de la Paleobiology Database (en anglès). [Consulta: 21 desembre 2023].
* ↑ Defler, 2019, p. 110.
* ↑ Salas, Sánchez i Chacaltana, 2006, p. 761 i 762.

## Bibliografia

* Defler, T. History of Terrestrial Mammals in South America: How South American Mammalian Fauna Changed from the Mesozoic to Recent Times (en anglès). Springer, 2019. DOI 10.1007/978-3-319-98449-0. ISBN 978-3-319-98448-3.
# Dremomys

Dremomys és un gènere d'esquirols originaris de l'est i sud-est d'Àsia. Habiten selves tropicals i boscos caducifolis de clima temperat. Generalment viuen a grans altituds, de fins a 3.400 msnm. Es mouen per terra i les parts baixes dels arbres mentre busquen núcules, fruita i, de tant en tant, insectes per menjar-se'ls. Tenen una llargada corporal d'uns 20 cm, sense comptar la cua, que fa aproximadament 15 cm de longitud. Tenen el pelatge de color marró grisenc, a vegades amb matisos de color oliva o vermell.

## Taxonomia

* Esquirol de muntanya de Borneo (Dremomys everetti)
* Esquirol de gola roja (Dremomys gularis)
* Esquirol de panxa taronja de l'Himàlaia (Dremomys lokriah)
* Esquirol de musell llarg de Perny (Dremomys pernyi)
* Esquirol de cuixes vermelles (Dremomys pyrrhomerus)
* Esquirol de galtes vermelles (Dremomys rufigenis)

## Referències

* ↑ Entrada «Dremomys» de la Paleobiology Database (en anglès). [Consulta: 20 desembre 2022].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Carla Bautista Piqueras

Carla Bautista Piqueras (Albacete, Castella-la Manxa, 14 de març de 2000) és una futbolista espanyola. Juga com a davantera i actualment juga pel Rayo Vallecano en la Primera Divisió. És internacional sub-19 amb la selecció d'Espanya.

## Trajectòria

Va començar a jugar en l'equip filial de l'Albacete. Després de dos temporades, va passar al primer equip on va romandre altres dos. La temporada 2017/18 l'Atlètic de Madrid es va fer amb els seus serveis i després d'una temporada, va decidir cedir-la a la Reial Societat, on disposaria de més minuts. En acabar aquella temporada, el conjunt basc va fitxar-la.
L'11 de maig de 2019, Carla Bautista va disputar la seua segona final de la Copa de la Reina. En aquella ocasió, amb el conjunt txuri-urdin va poder disputar alguns minuts de joc contra l'Atlètic de Madrid. L'equip donostiarra es va imposar en la final per 2 gols a 1. El juny de 2020 va fitxar pel València CF, on fou la màxima golejadora fins lesionar-se el novembre d'aquell any. En acabar la temporada deixà l'equip, junt a huit futbolistes més.
En 2018, amb la selecció espanyola Sub-19 es va proclamar campiona d'Europa a Suïssa.

## Referències

* ↑ «Ficha de Carla Bautista Piqueras (C. Bautista) perteneciente a Real Sociedad» (en castellà). www.realsociedad.eus. [Consulta: 18 maig 2019].
* ↑ «CARLA: Carla Bautista Piqueras (Delantera)». www.aupaathletic.com. [Consulta: 18 maig 2019].
* 1 2 «#Fútbol | El Valencia ficha a la delantera Carla Bautista por una temporada». Plaza Deportiva. [Consulta: 3 juliol 2021].
* ↑ «Carla Bautista podrá jugar la final de la Copa». Mundo Deportivo, 01-05-2019. [Consulta: 18 maig 2019].
* ↑ «La 'pichichi' del Valencia CF Femenino estará de baja más de un mes» (en castellà), 13-11-2020. [Consulta: 3 juliol 2021].
* ↑ «El VCF Femenino comunica el adiós de nueve futbolistas | EsportBase | Tu periódico de Fútbol Base». [Consulta: 3 juliol 2021].
* ↑ Sevilla, Juanma. «Carla Bautista: "Ser campeona de Europa no se puede describir con palabras"» (en castellà). Cadena SER, 01-08-2018. [Consulta: 18 maig 2019].
# Sigurd Kander

Gustaf Sigurd Vilhelm Kander (Estocolm, 29 de gener de 1890 - Estocolm, 30 d'abril de 1980) va ser un regatista suec que va competir a començaments del segle xx.
El 1912 va prendre part en els Jocs Olímpics d'Estocolm, on va guanyar la medalla de plata en la categoria de 12 metres del programa de vela, a bord de l'Erna Signe.

## Referències

* ↑ «Sigurd Kander Olympic Results». sports-reference.com. Arxivat de l'original el 2015-09-10. [Consulta: 3 març 2017].
* ↑ Sigurd Kander Comitè Olímpic Suec
# Myrtle Cook

Myrtle Cook (Toronto, 5 de gener de 1902 - 18 de març de 1985) va ser una atleta canadenca, especialista en els 100 metres llisos, que va arribar a ser medallista de bronze olímpica l'any 1928.

## Carrera esportiva

En els jocs olímpics d'Àmsterdam de 1928 va guanyar la medalla d'or en els 4x100 metres relleus, batent el rècord mundial amb un temps de 48.4 segons, arribant a la meta per davant dels Estats Units (que van ser plata amb una marca de 48.8 segons) i Alemanya (que va ser bronze amb 49.0 segons), sent les seves companyes d'equip: Ethel Smith, Bobbie Rosenfeld i Jane Bell. En la cursa dels 100 metres fou desqualificada en la final.

## Referències

* ↑ «Myrtle Cook». [Consulta: 16 desembre 2017].
* ↑ «Myrtle Cook Olympic Results». sports-reference.com. Arxivat de l'original el 11 de novembre 2012. [Consulta: 21 novembre 2018].
# Comunitat de municipis del País de Châtelaudren - Plouagat

La Comunitat de municipis del País de Châtelaudren - Plouagat (en bretó Kumuniezh kumunioù Kastellaodren-Plagad) és una estructura intercomunal francesa, situada al departament de les Costes d'Armor a la regió Bretanya, al País de Guingamp. Té una extensió de 231,3 kilòmetres quadrats i una població de 13.864 habitants (2006).

## Composició

Agrupa 13 comunes :

## Referències

* ↑ http://www.insee.fr/fr/ppp/bases-de-donnees/recensement/populations-legales/recherche.asp?annee=2008&precision=commence&nomx=&numdep=22&numreg=%7CPopulations légales 2008

## Vegeu també

* Intercomunalitats de les Costes d'Armor

## Enllaços externs

* Comunitat de municipis del País de Châtelaudren - Plouagat
* (francès) (bretó) Geografia de Bretanya : portal geogràfic, cartogràfic i estadístic
# Protocètids

Els protocètids (Protocetidae) són un grup divers i heterogeni de cetacis prehistòrics coneguts d'Àsia, Europa, Àfrica i Nord-amèrica. N'hi havia molts gèneres, alguns dels quals estan molt ben coneguts (ex. Rodhocetus). Els protocètids coneguts tenien potes anteriors i posteriors grans que eren capaces de suportar el cos a terra ferma i és probable que tinguessin un estil de vida amfibi. De moment no és clar si els protocètids tenien aleta caudal. Tanmateix, és evident que s'havien adaptat a un estil de vida aquàtic. En Rodhocetus, per exemple, el sacre (un os que en els mamífers terrestes és una fusió de cinc vèrtebres que connecta la pelvis amb la resta de la columna vertebral) estava dividit en vèrtebres soltes. Tanmateix, la pelvis romania connectada a una de les vèrtebres sacres. A més, les obertures nasals es trobaven al mig del musell, un primer pas cap a la configuració telescòpica que tenen els cetacis moderns. La seva presumpta naturalesa amfíbia és recolzada pel descobriment d'una Maiacetus embarassada en què el fetus fossilitzat estava posicionat per treure el cap en primer lloc per néixer, suggerint que Maiacetus donava a llum a terra. L'ascendència ungulada d'aquests cetacis primitius encara es veu en caràcters com la presència de peülles als dits de Rodhocetus.

## Referències

* ↑ Gingerich PD, ul-Haq M, von Koenigswald W, Sanders WJ, Smith BH, et al. «New Protocetid Whale from the Middle Eocene of Pakistan: Birth on Land, Precocial Development, and Sexual Dimorphism». PLoS one. [Consulta: 4 febrer 2009].
# Carlheinz Neumann

Carlheinz Neumann (Berlín, 27 de novembre de 1905 - Berlín, 19 de maig de 1983) va ser un remer alemany que va competir durant el segon quart del segle xx.
El 1932 va prendre part en els Jocs Olímpics de Los Angeles, on guanyà la medalla d'or en la competició del quatre amb timoner del programa de rem. N'era el timoner. Formà equip amb Hans Eller, Horst Hoeck, Walter Meyer i Joachim Spremberg.
En el seu palmarès també destaquen dues medalles al Campionat d'Europa de rem, una d'or i una de plata.

## Referències

* 1 2 «Carlheinz Neumann Olympic Results». sports-reference.com. Arxivat de l'original el 15 de desembre 2012. [Consulta: 22 gener 2019].
* ↑ Rudern - Europameisterschaften (Herren - Achter) a sport-komplett.de
# Colodon

Colodon és un gènere extint de mamífers perissodàctils de la família dels tapírids que visqueren a Àsia i Nord-amèrica des de l'Eocè mitjà fins a l'Oligocè superior, fa entre 23 i 46,2 milions d'anys. Se n'han trobat restes fòssils al Canadà, Corea del Nord, els Estats Units, Geòrgia, el Kazakhstan, Mongòlia i la Xina. Era un dels últims tapírids sense probòscide. En les seves dents ja es poden observar les adaptacions a la dieta folívora que encara segueixen els tapiroïdeus moderns. El nom genèric Colodon significa ‘dent truncada’.

## Referències

* 1 2 Entrada «Colodon» de la Paleobiology Database (en anglès). [Consulta: 5 febrer 2024].
* ↑ Prothero, 2017, p. 193.
* ↑ Rose, 2006, p. 253.
* ↑ Palmer, 1904, p. 196.

## Bibliografia

* Palmer, T. S. Index Generum Mammalium: A List of the Genera and Families of Mammals (en anglès). Departament d'Agricultura dels Estats Units, 1904.
* Prothero, D. R. The Princeton Field Guide to Prehistoric Mammals (en anglès). Princeton University Press, 2017. ISBN 978-0-691-15682-8.
* Rose, K. The Beginning of the Age of Mammals (en anglès). Johns Hopkins University Press, 2006. ISBN 0801884721.